ເສ​ນາ​ທິ​ການ ກອງ​ທັບ ເອ​ທິ​ໂອ​ເປຍ ຖືກ​ຂ້າ​ຕາຍ ໃນ​ການ​ພະ​ຍາ​ຍາມ ກໍ່ລັດ​ຖະ​ປະ​ຫານ
ລາຍ​ງານ​ຂ່າວ​ ຂອງ​ທາງ​ການ ​ເອ​ທິ​ໂອ​ເປຍ​ ແຈ້ງວ່າ ນາຍ​ພົນອາ​ຊາມ​ນິວ ຊີ​ເກ ຜູ້​ບັນ​ຊາ​ການ ດ້ານ​ຄວາມ​ປອດໄພ ຂອງລັດອາມຮາຣາ ແມ່ນຜູ້ນຳພາ ໃນການພະຍາຍາມ ກໍ່ລັດຖະປະຫານ.
ພວກເຈົ້າໜ້າທີ່ ເອທິໂອເປຍ ກ່າວວ່າ ເສນາທິການ ຂອງກອງທັບບົກ ໄດ້ຖືກຍິງ ແລະ ເສຍຊີວິດໂດຍອາລັກຂາຂອງທ່ານ ໃນຕອນແລງວັນເສົາຜ່ານມານີ້ ບໍ່ເທົ່າໃດຊົ່ວໂມງ ຫຼັງຈາກສິ່ງທີ່ບັນດາເຈົ້າໜ້າທີ່ໄດ້ອະທິບາຍວ່າ ເປັນການພະຍາຍາມກໍ່ລັດຖະປະຫານ ໃນລັດອາມຮາຣາ ຂອງເອທິໂອເປຍ ໂຄສົກຍິງຂອງນາຍົກລັດຖະມົນຕີເອທິໂອເປຍ ທ່ານອາບີ ອາເມັດ ໄດ້ກ່າວວ່າ ຜູ້ບັນຊາການກອງທັບບົກ ທ່ານເຊຍເຣ ເມຄອນເນັນ ແລະນາຍພົນທີ່ອອກບຳ ນານແລ້ວ ຄົນນຶ່ງ ໄດ້ຖືກຂ້າຕາຍໃນ “ການໂຈມຕີພ້ອມກັນ” ທີ່ເຮືອນຂອງທ່ານ ເຊຍເຣ ທ່ານນາງບິລລີນ ເຊຢູມ ໄດ້ກ່າວໃນຕອນເຊົ້າວັນເສົາແລ້ວນີ້ ກ່ຽວກັບສິ່ງທີ່ລາວເອີ້ນ ວ່າ “ໜ່ວຍໂຈມຕີ” ໄດ້ບຸກເຂົ້າໄປ ໃນກອງປະຊຸມ ທີ່ເມືອງຫຼວງ ຂອງລັດອາມຮາຣາ ແລ້ວກໍສັງຫານ ປະທານຂອງຂົງເຂດ ທ່ານອາມບາຈິວ ເມຄອນເນັນ ແລະ ນຶ່ງໃນທີ່ ປຶກສາອະວຸໂສຂອງທ່ານ ສື່ມວນຊົນລັດຖະບານໄດ້ລາຍງານວ່າ ນາຍພົນອາຊາມນິວ ຊີເກ ຜູ້ບັນຊາການດ້ານ ຄວາມປອດໄພ ຂອງລັດອາມຮາຣາ, ແມ່ນຜູ້ນຳພາ ໃນການພະຍາຍາມ ກໍ່ລັດຖະປະ ຫານນີ້ ຜູູູ້ຄຸ້ມກັນຄົນດັ່ງກ່າວມີລາຍງານວ່າໄດ້ຖືກຈັບກຸມ ແຕ່ທ່ານອາຊາມນິວຍັງຈັບບໍ່ໄດ້ເທື່ອ ສະຖານທູດສະຫະລັດ ທີ່ນະຄອນຫຼວງອາດິດ ອາບາບາ ໄດ້ສະແດງຄວາມຕື່ນຕົກໃຈ ແລະເສົ້າສະຫຼົດໃຈ ກ່ຽວກັບການໂຈມຕີຮ້າຍແຮງທີ່ເກີດຂຶ້ນໃນແລງວັນເສົາຜ່ານມາ ຖະແຫຼງການຂອງສະຖານທູດ ທີ່ນຳອອກເຜີຍແຜ່ ໃນວັນອາທິດວານນີ້ ກ່າວວ່າ “ການ ໂຈມຕີ ຕໍ່ບຸກຄົນເຫຼົ່ານີ້ ກໍແມ່ນການໂຈມຕີ ຕໍ່ສະຖາບັນແລະຕໍ່ປະເທດ ທີ່ພວກທ່ານໄດ້ ຮັບໃຊ້ ສະຫະລັດຍັງສືບຕໍ່ໃຫ້ການສະໜັບສະໜຸນຢ່າງແນ່ວແນ່ຕໍ່ເອທິໂອເປຍ ຂະນະ ທີ່ປະເທດດັ່ງກ່າວດຳເນີນການປະຕິຮູບທາງດ້ານການເມືອງ ແລະເສດຖະກິດ ຊຶ່ງເປັນ ເສັ້ນທາງ ທີ່ແນ່ນອນທີ່ສຸດ ສຳລັບເອທິໂອເປຍ ເພື່ອກ້າວໄປສູ່ ຄວາມອຸດົມຮັ່ງມີ ການ ເມືອງແບບມີທຸກພັກຝ່າຍເຂົ້າຮ່ວມ ແລະສະຖຽນລະພາບ